มองไปทางไหนก็มีแต่คนพูดถึงกีฬาแห่งมวลมนุษยชาติ หรือ World Cup 2014 จึงเหมาะแก่การทำตัวให้ชิคๆ เก๋ๆ ให้เข้ากับสถานการณ์กันสักหน่อย เลยขอพานั่งไขว่ห้างเแบบผู้ดี ท่ามกลางบรรยากาศติดริมน้ำปิง พร้อมจิบค็อกเทลรสนุ่ม 3 สไตล์ที่ออกแบบหน้าตาและรสชาติให้เหมาะกับสีสันแห่งความสุขในยามเวลานี้ ที่ห้องอาหาร Lanna River Club กันครับ

ช่วงนี้ห้องอาหาร Lanna River Club มีโปรโมชั่นแห่งความสุขที่น่าไปลองทั้งเมนูค็อกเทลและทาปาส
เริ่มกันที่ Rio de Janeiro (199 บาท) ค็อกเทลสีเหลืองเขียวที่มีชื่อมาจากเมืองหลวงของบราซิล  ใช้สีตามธงชาติ มีส่วนผสมของ Brazillian Rum น้ำมะนาว น้ำเชื่อม และมิโดริ รสชาติออกเปรี้ยว ซาบซ่าน

Hooligan (199 บาท) ด้วยคอนเซปท์แบบอันธพาลลูกหนังอังกฤษ หน้าตาสีสันแก้วนี้จึงออกมาเป็นสีขาวแดง (วอดก้า+กรีนาดีน) ทำให้รสชาติแก้วนี้เสมือนหมัดน็อคสำหรับคนที่ชอบอะไรแบบรุนแรง

ปิดท้ายกันที่ Bicicletta (299 บาท) ค็อกเทลสัญชาติอิตาลีที่แปลว่าจักรยาน มีส่วนผสมของไวน์ขาว น้ำส้ม ท็อปด้วยโซดา ทานแล้วสดชื่น รสนุ่มกำลังดี

มาดูเมนูทาปาสกันบ้าง เริ่มกันที่ World cup Tapas THB 460 net / set
ขนมปัง Focaccia อบด้วยน้ำมันมะกอก โรยด้วย mango feta cheese ผสมถั่วรสกรุบกรอบ, ค็อกเทลกุ้งผสมเฟต้าชีสผสมนม ตัวนี้เชฟเล่าให้ฟังว่าต้องต้มด้วยไฟ 45 องศา นาน 2 ชั่วโมง ถึงจะได้รสชาติออกมาตามต้องการแล้วท็อปคาเวียร์ไว้ด้านบน ถัดมาเป็น Mini baby cheeses และขนมปังไข่เค็มราดด้วย Hollandes Sauce

นอกจากทาปาสแบบยุโรป ยังมีทาปาสแบบไทยๆ ในทานกับ Thai Tapas THB 220 net / set
เริ่มกันที่ทอดมันกุ้งเนื้อแน่นๆ กับเส้นปาเก็ตตี้เส้นดำทอด ถัดมาเป็นขนมปังหน้าหมู, ยำมะเขือยาวรสเผ็ดนิดๆ มีกุ้งอยู่ด้านบน อันสุดท้ายเป็นเมนูสไตล์ญี่ปุ่นผสมผสานไทยกับ ยำส้มโอเสิร์ฟพร้อมทูน่าทาทาร์และอโวคาโดอยู่ด้านใน 
